Vendosja e flamujve për çdo ushtar të rënë
Ushtria amerikane nderon të rënët me ceremoninë e vendosjes së flamujve në çdo gur varri
Dita e të Rënëve është një fundjavë e gjatë tre-ditore për shumicën e amerikanëve. Për disa është fillimi jozyrtar i stinës së verës, kur hapen pishinat dhe fillon sezoni i pjekjes së mishit në zgarë. Por, domethënia e vërtetë e Ditës së të Rënëve është në origjinën e saj të kujtesës për ushtarët amerikanë të rënë në betejë. Çdo vit, në Varrezën Kombëtare të Arlingtonit mbahet një ceremoni e veçantë flamujsh. Kjo është ceremonia e flamujve në Varrezën Kombëtare të Arlingtonit, në shtetin Virginia. Që nga viti 1948, ushtarë nga Garda e Vjetër vendosin një flamur tek çdo gur varri. Sot numërohen mbi 230 mijë gurë varri. thotë Marisol Riley, rreshtere e ushtrisë amerikane. Kjo ceremoni i paraprin Ditës së të Rënëve, kur është momenti për të kujtuar ata që i shërbyen vendit të tyre. Sean Hacksshaw është rreshter. Por, për shumë nga këta ushtarë, kjo ceremoni është shumë më tepër se një memorie e së kaluarës së largët. Është një kujtim i miqve dhe familjarëve të tyre që humbën jetën duke kryer detyrën. E tillë është edhe rreshterja Alicia Foy. Mbi një mijë ushtarakë me uniforma sfiduan vapën e ditës për të përmbushur misionin e vendosjes së flamujve. Ceremonia pasohet nga ndërrimi i rojeve tek Varri i Ushtarëve të Panjohur, një vend i shenjtë në këtë tokë të shenjtëruar. Dhe..., për miqtë dhe familjarët që kujtojnë këtu ata që nuk do të munden t’i shohin më kurrë, kjo është një mënyrë për t’u thënë ‘lamtumirë’ dhe ‘faleminderit’ për sakrificën e këtyre njerëzve të tyre dashur.